د افغانی سرې میاشتې د بلخ څانګې د لومړنیو مرستو مدیریت له لوری دوه ورځنی ورکشاپ پیل شو! نن دوشنبه ورځ د روان ۱۴۴۵ سپوږمیز کال د شعبان میاشتې ۱۵ مه نېټه د افغانی سرې میاشتې د بلخ څانګې د لومړنیو روغتیای مرستو مدیریت لخوا د بلخ ولایت چهاربولک ولسوالۍاړوند د ګورتېپې کلی کې ۲۰ تنه رضاکارانو لپاره دوه ورځنی ورکشاپ پیل شو. لومړی یاد ورکشاپ د قرآن کریم په څو مبارکو آیاتونو سره پیل شو. وروسته له هغه د اطلاعات او عامه خپرونو مدیریت مدیر له لوری د سرې میاشتې بنسټیز اصول د اسلام له نظره دورکشاپ ګډونوالو ته په پشپړ ډول تشریح او ترڅنګ یې د سرې میاشتې مجلې، بروشورونه او بوکلیتونه هم توزیع شو. ورپسې بیا د لومړنیو روغتیایی مرستو مدیریت مدیرښاغلی الحاج محمد یاسین صدیقی د ورکشاپ ګډونوالو ته خپل معلومات په عملی او نظری توګه وړاندې کړل. د یادولو وړ ده چې یاد ورکشاپ به دوه ورځی دوام ومومی درنښت #: د خپرونو مدیریت